[{"text_idx": "#000001", "text": "La seriozaj problemoj en la estraro de TEJO dau\u0306ras. Jam la duan fojon ene de duonjaro demisiis la g\u0302enerala sekretario. Pli frue en la komitata diskutejo Querino Neto malkontentis pri la neaktiveco de pluraj aliaj estraranoj, interalie la prezidanto."}, {"text_idx": "#000004", "text": "Li videble tre aktive laboris en la estraro de TEJO, sed evidente rapide seniluziig\u0302is pro la ne bone funkcianta kunlaboro en la estraro kaj manko de aktiveco flanke de pluraj estraranoj, precipe la prezidanto."}, {"text_idx": "#000005", "text": "Libera Folio havis kontakton kun Querino Neto post lia demisio, sed li ne deziris diri ion aldone al tio, kio aperas en lia demisia mesag\u0302o al la komitato de TEJO. Tie li skribas interalie, ke li konsciis pri la defio de la posteno kiam li akceptis g\u0302in, kaj ke li dankas al la komitatanoj, kiuj subtenis lin."}, {"text_idx": "#000006", "text": "\u2013 Sed esti helpema ne signifas, ke mi sukcesos solvi c\u0302iujn problemojn. Interne, la defioj ja estis multaj. Mi ec\u0302 publike anoncis al la komitato parton de la internaj defioj en pasintaj fadenoj, c\u0302ar miaopinie, estraro ne devas kas\u0302i la problemojn, sed esti travidebla kaj peti helpon al la Komitato, li aldonas."}, {"text_idx": "#000007", "text": "En la komitata diskutejo de TEJO li pli frue atentigis, ke la prezidanto ofte ne respondas la mesag\u0302ojn de aliaj estraranoj, kaj ec\u0302 ne partoprenas la retajn kunsidojn."}, {"text_idx": "#000008", "text": "\u2013 C\u0302iuj kunsidoj okazintaj en 2020 ne havis la c\u0302eeston de la prezidanto, nek la estraro ricevis klarigon pri la nec\u0302eesto, li skribis en la reta diskutejo en marto."}, {"text_idx": "#000009", "text": "Lau\u0306 liaj mesag\u0302oj en la diskutejo, la malaktiveco de kelkaj estraranoj, kaj precipe de la prezidanto, malhelpas kaj pezigas la laboron de la aliaj."}, {"text_idx": "#000011", "text": "\u2013 Kun mia au\u0306tismo mi parte s\u0302oke retirig\u0302is pro la forta kaj klare nedau\u0306rigebla aktivegig\u0302o, kiun li tuj esence devigis al mi, dum mi ekde mia prezidantig\u0302o indikis ke mi nur povas bone labori kun bona g\u0302enerala sekretario. Temas pri tio kiel iras mia persona vivo, en kiu mi ofte ne havas energion."}, {"text_idx": "#000012", "text": "\u2013 Cetere la g\u0302enerala sekretario ne aktive engag\u0302ig\u0302is kun mi en ajna momento pri tiaj aferoj, sed dekomence kulpigis min, laborstilo kiun mi trovas freneze komplika por adopti. Do mi esence fidis ke Querino eltrovu manieron kiu funkciu por li, kaj mi same kiel la elekta komisiono rekomendis ne tro strec\u0302ig\u0302i pri aferoj, io kion li ne povis akcepti."}, {"text_idx": "#000013", "text": "En la komitata listo pluraj komitatanoj dankis al Querino Neto pro la laboro kiun li sukcesis fari dum kelkaj monatoj, kaj esprimis sian komprenon pri la decido demisii."}, {"text_idx": "#000015", "text": "Dum la pasintaj tri jaroj TEJO dau\u0306re havas seriozajn problemojn en sia estraro. C\u0302ar estis malfacile trovi kandidatojn por estraraj postenoj, la junulara asocio en 2017 decidis mallongigi la mandatperiodon de la estraro al nur unu jaro."}, {"text_idx": "#000016", "text": "Tio tamen ne solvis la problemon, c\u0302ar dum la komitata kunsido en decembro 2017 surprize anoncis sian demision la prezidanto Enric Baltasar, kiu estis elektita en au\u0306gusto de la sama jaro."}, {"text_idx": "#000017", "text": "Kiel nova prezidanto estis tamen elektita la tiama g\u0302enerala sekretario Tra\u0302\u0300n Thi\u0323 Hoan (G\u0302ojo). S\u0302i dau\u0306rigis kiel prezidanto ankau\u0306 post la IJK en 2018, sed la nova estraro ne tre bone funkciis. Komence de 2019 la komitato miris, kial nur duono de la estraro entute informas la komitaton pri sia laboro."}, {"text_idx": "#000022", "text": "IJK 2021 ne okazos en Koreio"}, {"text_idx": "#000028", "text": "Neniu G\u0302enSek nuntempe restas c\u0302epostene dum pli ol mallonga periodo.\nG\u0302i estas kiel la posteno de Profesoro pri Defendo kontrau\u0306 Obskuro en \"Harry Potter\"...\nKrome, la akademiano pri kiu oni parolis en antau\u0306a artikolo pri seksg\u0302enado estis kromnomita \"Voldemort\", c\u0302u koincido?"}, {"text_idx": "#000030", "text": "Prezidanto sxokigxas pro tio, ke sekretario insiste volas labori kaj ke cxiuj ceteraj laboru. Denova diagnozo por la nuna TEJO."}, {"text_idx": "#000031", "text": "Ekde kiam mi estis estrarano... Querino, kaj la Latin-Amerika Esperanta movado ne estis grava por TEJO. Mi proponis al Querino konstrui nia propa organizo kaj ni fari pli bone aferoj ol TEJO."}, {"text_idx": "#000038", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000041", "text": "Alig\u0302i al 400 aliaj abonantoj"}]